Dži-Em se vraća na svetske berze
Inicijalna ponuda hartija od vrednosti automobilskog giganta iz Mičigena najveća je u istoriji Sjedinjenih Država
Hartije od vrednosti „Dženeral Motorsa“ od jutros se razmenjuju na berzama u Njujorku i Torontu. Kompanija koja je nedavno bila u velikim problemima sada je na putu oporavka zahvaljujući velikom smanjenju troškova i većem potencijalu za zaradu, tako da ne čudi popularnost i veliko interesovanje za deonicama, koje se prodaju po ceni između 32 i 33 dolara. Ukoliko se sve raspoložive akcije prodaju, deo vlade u „Dži Emu“ smanjiće se sa 61 na 33 odsto. Kada se jutros čulo zvono za otvaranje Njujorške berze, sve je bilo u znaku skraćenice „Dži-Em“. "kaže finansijska analitičarka Rebeka Lindlend. „Dženeral Motors“ ponovo postaje javna kompanija – manje od dve godine pošto je proglasio bankrotstvo i dobio 50 milijardi dolara pomoći od američke vlade. Njegova inicijalna ponuda hartija od vrednosti najveća je u istoriji Sjedinjenih Država, pre svega zahvlajujući tome što firma prvi put u poslednjih šest godina ostvaruje profit. "", poručuje izvršni direktor "Dženeral Motorsa" Den Akerson. „Dži Em“ je ove nedelje na sajmu automobila predstavio svoje nove modele, a kupci kojima „Dži Em“ nekad nije padao na pamet, sada su spremni da mu daju šansu. " kaže kupac Ketlin Kimberli. Samo od današnje prodaje deonica, vlada će zaraditi više od 13 milijardi dolara, a prodaja će se nastaviti i narednih godina. Među onima koji sada kupuju akcije je i porodica u kojoj su tri generacije muškaraca nedavno bile suočene sa otpuštanjem. Svi oni sada investiraju u firmu u kojoj su radili čitavog života. ", kaže radnik u fabrici Dženeral Motorsa, Rolin Grin. Predsednik Obama izdao je saopštenje u vezi sa „Dženeral Motorsom“ u kome navodi da je podrška američkoj autoindustriji zahtevala teške odluke, ali da joj je na kraju pomogla da opstane. U nezavisnoj studiji objavljenoj ranije ove nedelje procenjuje se da je vladin program pomoći sačuvao skoro milion i po radnih mesta.